Sitta ble født i landsbyen Ma'in Abu Sitta som ligger i området Beer Sheva i dagens Israel. Under den israelsk-arabiske krigen i 1948 ble familien hans utdrevet til Gaza, og Sitta har siden vært sterkt engasjert i spørsmål knyttet til palestinske flyktninger. Han har skrevet flere akademiske verk om den etniske rensingen av palestinerne i etterkant av krigen, kjent som Nakba. Han er grunnlegger av organisasjonen Palestine Land Society.